Z múdrosti otcov

Apríl

2023

Ukážka z elektronickej knihy

Zostavil: Miron Keruľ-Kmec

Z múdrosti otcov - apríl

Jazyková korektúra:

Jana Keruľ-Kmecová

Návrh obálky a grafická úprava:

Štefan Keruľ-Kmec ml.

ISBN 978-80-8233-162-5

Vytvorenie elektronickej verzie Dibuk, s. r. o., 2023

ÚVOD

Svätý učitelia duchovného života nám nezakrývajú, že cesta k spáse je jednoduchá. Každému ponúkajú tú istú mapu k cieľu, tie isté prostriedky duchovného života, nech už ide o kňazov a mníchov alebo o ľudí zo sveta. Evanjelium je to isté pre každého človeka a jeho prikázania sú záväzné pre každého.

Svätí otcovia nám ponúkajú praktickú skúsenosť, ako žiť život s Kristom, aby nám uľahčili náš duchovný zápas. Som presvedčený, že Cirkev musí sprostredkovať túto ich duchovnú múdrosť kresťanom súčasnej doby. Mnohí ju s radosťou príjmu. Mnohí ju môžu síce odmietnuť, ale môžu sa k nej vrátiť v čase, keď iné cesty sa ukážu ako slepé uličky.

1. apríl

TRPEZLIVOSŤ V DUCHOVNOM ŽIVOTE

Namáhaj sa s celou silou; predlož Pánovi všetky obavy ohľadne úspechu v duchovnom raste. Dôvera v Pána je základom duchovného života. Nič sa nestane náhle; všetko prichádza v pravom čase. Všetko, čo hľadáš s vierou, príde. Ale kedy? Keď Pán uzná za správne ti to darovať. Buď trpezlivá, pevná na ceste, ktorú si začala. Buď inšpirovaná nádejou, že ten deň prichádza, keď svetlo radosti bude žiariť v srdci a bude uvoľnené zo všetkých pút, prinášajúce slobodu od všetkých hnutí a pozdvihne ťa na miesto, kde vystupujú vznešené obrazy duchov. Potom sa budeš tešiť v oblasti ducha ako vtáča, ktoré bolo oslobodené zo svojej klietky.

Sv. Teofan Zatvornik

Uvažuj pred Božou tvárou...

Nepoddávam sa duchu rezignácie, ktorý uháša zápal pre duchovné snaženie?

Očakávam Božie dary s trpezlivosťou?

2. apríl

ODPUSTIŤ Z CELÉHO SRDCA

K odpusteniu netreba nijakej námahy, ba práve k udržaniu hnevu treba mnoho námahy. Ľahko je odpustiť tomu, kto chce! Keď chceš odpustiť, nemusíš sa plaviť cez more, nemusíš ďaleko cestovať, ani cez veľké vrchy ísť, ani peniaze nemusíš dávať, ani svoje telo nebezpečenstvu vystaviť, ale stačí len chcieť!

Málo odpustíš - málo bude i tebe odpustené, mnoho odpustíš - mnoho i tebe bude odpustené... Odpustíš z celého srdca? Tak i Boh tebe odpustí. Ak odpustíš nepriateľovi, možno ho i zmeníš na priateľa. Tak isto bude postupovať Boh s tebou. Čím viac niekto zhrešil proti nám, tým viac sa máme ponáhľať k zmiereniu sa s ním, pretože zmierenie sa s ním spôsobí odpustenie ešte väčšieho počtu našich hriechov.

Sv. Ján Zlatoústy

Uvažuj pred Božou tvárou...

Neotáľam s odpustením?

Čo spôsobuje moju neochotu odpustiť?

Prosím Boha o pomoc, aby som mohol milovať tých, ktorí mi ublížili?

Koniec ukážky